CELEX: 32013R0482
Language: hr
Date: 2013-05-24 00:00:00
Title: Provedbena uredba Komisije (EU) br. 482/2013 od 24. svibnja 2013. o izmjeni Uredbe (EU) br. 206/2010 o popisu trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja  Tekst značajan za EGP

03/Sv. 070
            
            
               HR
            
            
               Službeni list Europske unije
            
            
               259
            
         32013R0482
   
               L 139/6
            
            
               SLUŽBENI LIST EUROPSKE UNIJE
            
            
               24.05.2013.
            
         PROVEDBENA UREDBA KOMISIJE (EU) br. 482/2013
   od 24. svibnja 2013.
   o izmjeni Uredbe (EU) br. 206/2010 o popisu trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi podstavak članka 8. stavka 1. i članak 8. stavak 4. te Direktive,
   budući da:
   
               (1)
            
            
               Uredbom Komisije (EU) br. 206/2010 (2) utvrđuju se zahtjevi za izdavanje veterinarskih certifikata za unos u Uniju određenih pošiljaka živih životinja ili svježeg mesa. Također se određuje popis trećih zemalja, državnih područja ili njihovih dijelova iz kojih se te pošiljke mogu unositi u Uniju.
            
         
               (2)
            
            
               Uredbom (EU) br. 206/2010 predviđa se da se pošiljke svježeg mesa namijenjene prehrani ljudi mogu uvoziti u Uniju samo ako dolaze iz trećih zemalja, državnih područja ili njihovih dijelova navedenih u dijelu 1. Priloga II. toj Uredbi za koje postoji obrazac veterinarskog certifikata koji odgovara dotičnoj pošiljci u navedenom dijelu.
            
         
               (3)
            
            
               Četiri dijela državnog područja Bocvane navedena su u dijelu 1. Priloga II. Uredbi (EU) br. 206/2010 kao regije iz kojih je dozvoljen uvoz određenog svježeg mesa u Uniju. Te se regije sastoje od niza zona pod veterinarskim nadzorom.
            
         
               (4)
            
            
               U ožujku 2013. Komisija je provela reviziju u Bocvani kako bi procijenila važeći sustav kontrole zdravlja životinja, a posebno u pogledu kontrola u vezi s bolešću slinavke i šapa. Revizijom je ustanovljeno da se rizik unošenja virusa bolesti slinavke i šapa u zone pod veterinarskim nadzorom 6 i 4a na državnom području te treće zemlje ne može smatrati zanemarivim.
            
         
               (5)
            
            
               Nadzorom je otkrivena prisutnost virusa bolesti slinavke i šapa kod koza i divljači na području intenzivnog nadzora u zoni pod veterinarskim nadzorom 6. Iz tog područja pod intenzivnim veterinarskim nadzorom nije dozvoljen izvoz svježeg mesa u Uniju. Međutim blizina tog područja i zone pod veterinarskim nadzorom 6 iz koje je takav izvoz dozvoljen predstavlja rizik.
            
         
               (6)
            
            
               Zona pod veterinarskim nadzorom 4a graniči s drugim dijelovima Bocvane iz kojih uvoz svježeg mesa u Uniju nije dozvoljen. Revizijom Komisije otkriveni su nedostatci u pogledu nadzora zdravlja životinja u zoni pod veterinarskim nadzorom 4a. Osim toga, niz nedostataka otkriven je u pogledu razgraničenja te zone od područja iz kojih uvoz svježeg mesa u Uniju nije dozvoljen. Ti nedostaci predstavljaju nezanemariv rizik u pogledu bolesti slinavke i šapa.
            
         
               (7)
            
            
               Revizijom Komisije je također pronađeno da je sustav za provjeru učinkovitosti službenih kontrola dobro organiziran na ostatku državnog područja Bocvane i da je pokazao napredak u odnosu na stanje o kojem je izviješteno u prethodnoj reviziji.
            
         
               (8)
            
            
               S obzirom na rizik unošenja bolesti slinavke i šapa putem uvoza svježeg mesa od vrsta prijemljivih na tu bolest iz zona Bocvane pod veterinarskim nadzorom 6 i 4a u Uniju, potrebno je obustaviti odobrenje za izvoz u Uniju takvog svježeg mesa iz tih zona pod veterinarskim nadzorom.
            
         
               (9)
            
            
               Uredbu (EU) br. 206/2010 bi stoga trebalo na odgovarajući način izmijeniti.
            
         
               (10)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U dijelu 1. Priloga II. Uredbi (EU) br. 206/2010 unos za Bocvanu zamjenjuje se sljedećim:
   
      
                  „BW-Bocvana
               
               
                  BW-0
               
               
                  Čitava država
               
               
                  EQU,EQW
               
               
                   
               
               
                   
               
               
                   
               
               
                   
               
            
                  BW-1
               
               
                  Zone pod veterinarskim nadzorom 3c, 4b, 5, 8, 9 i 18
               
               
                  BOV,OVI, RUF, RUW
               
               
                  F
               
               
                  1
               
               
                  11. svibnja 2011.
               
               
                  26. lipnja 2012.
               
            
                  BW-2
               
               
                  Zone pod veterinarskim nadzorom 10, 11, 13 i 14
               
               
                  BOV,OVI, RUF, RUW
               
               
                  F
               
               
                  1
               
               
                   
               
               
                  7. ožujka 2002.
               
            
                  BW-3
               
               
                  Zona pod veterinarskim nadzorom 12
               
               
                  BOV,OVI, RUF, RUW
               
               
                  F
               
               
                  1
               
               
                  20. listopada 2008.
               
               
                  20. siječnja 2009.
               
            
                  BW-4
               
               
                  Zona pod veterinarskim nadzorom 4a, osim tampon zone pod intenzivnim veterinarskim nadzorom od 10 km uz granicu sa zonom u kojoj se provodi cijepljenje protiv bolesti slinavke i šapa i s područjem upravljanja divljim životinjama
               
               
                  BOV
               
               
                  F
               
               
                  1
               
               
                  28. svibnja 2013.
               
               
                  18. veljače 2011.
               
            
                  BW-5
               
               
                  Zona pod veterinarskim nadzorom 6, osim zone pod intenzivnim veterinarskim nadzorom u zoni 6 između granica sa Zimbabveom i autoputa A 1
               
               
                  BOV,OVI, RUF, RUW
               
               
                  F
               
               
                  1
               
               
                  28. svibnja 2013.
               
               
                  26. lipnja 2012.”
               
            
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. svibnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 18, 23.1.2003., str. 11.
   
      (2)  SL L 73, 20.3.2010., str. 1.